เพิ่งเคยมาร้านโอ้กะจู๋ครั้งแรกครับ คราวก่อนที่มาเชียงใหม่พอดีเวลาไม่พอ เนื่องจากร้านอยู่ห่างจากใจกลางเมืองมาพอสมควร

วันนี้ได้มาแล้วซะที! ความประทับใจแรกคือร้านใหญ่กว่าที่คิดมาก กะคร่าวๆ น่าจะประมาณ 200 ที่นั่งได้ มีทั้งโซนห้องแอร์ และ open air รับลม 


สำหรับวันนี้ได้ที่นั่งโซนห้องแอร์ชั้นบนครับ และเมนูที่สั่ง คือ
- สลัดผลไม้: จานนี้เห็นเพื่อนๆ วงในแนะนำ ก็เลยสั่งดู ถือว่าโอเคดีครับ สด ผลไม้หลากหลาย มีทั้งแคนตาลูป แอปเปิ้ลเขียว กี่วี่ มะม่วงสุก น้ำสลัดรสชาติเบาๆ ดี เอาไป 4/5 เลย (คะแนนไม่เต็มเพราะผมคิดว่าน้ำสลัดน่าปรับเพิ่มได้อีก)
- โครงสะพานโค้ง: พอดีชอบซี่โครงอยู่แล้ว ก็เลยจัดดูครับ รสชาติเข้มข้นดี มีสลัดผักสดๆ ชุดใหญ่ และเฟรนช์ฟรายด์ทอดใหม่ๆ มาเป็นเครื่องเคียง เอาไปเลย 4.5/5 (หักนิดนึงตรงน้ำสลัด น่าจะเพิ่มได้อีกหน่อย)

ปัจจัยอื่นๆ
- บริการ: สุภาพมาก อาหารออกเร็ว แต่มีเสิร์ฟผิดโต๊ะ และขาดความต่อเนื่องตอนนำลูกค้าไปที่โต๊ะหน่อยนึง ขอให้ 4/5
- ความสะอาด: ดีมาก เกือบให้ 5 เต็มแล้ว แต่ดันเจอแมลงวันในห้องแอร์ 1 ตัว เลยขอให้เป็น 4/5
- บรรยากาศ: ค่อนข้างดีมาก ร้านแต่งเหมือนบ้าน มีโซนแยกชัดเจน เอาไป 4.5/5 
- ราคา: เอาไปเลย 5/5 ราคาไม่แพงเว่อร์ กับคุณภาพอาหาร บริการ บรรยากาศแบบนี้

สรุปว่าโอ้กับจู๋เป็นร้านที่ควรมาแวะ หากมีเวลา และอยากหามื้อสุขภาพดีๆ กินสักมื้อที่เชียงใหม่ครับ